smcproject/ml-wiki-sentences huggingface dataset:
കാലാവസ്ഥാ ഗവേഷണരംഗത്തെ പ്രശസ്തനായ ഒരു ഭാരതീയ ശാസ്ത്രജ്ഞനാണ് ഡോ.പി.ആർ.പിഷാരോടി .
1909 ഫെബ്രുവരി 10 -ന് കൊല്ലങ്കോടുള്ള കുന്നത്താട്ട് പിഷാരത്ത് ജനിച്ചു.
കുന്നത്താട്ട് പിഷാരത്ത് രാമപിഷാരടി എന്നതാണ് പൂർണനാമം.
ശിവരാമകൃഷ്ണൻ ലക്ഷ്മി പിഷാരസ്സ്യാർ എന്നിവർ മാതാപിതാക്കളാണ്.
കേരളത്തിൽ പ്രാഥമിക വിദ്യാഭ്യാസം പൂര്‌ത്തിയാക്കിയ ശേഷം അദ്ദേഹം തൃച്ചിനാപ്പിള്ളിയിലെ സെൻറ് ജോസഫ് കോളേജിൽ നിന്നും ഭൌതികശാസ്ത്രത്തിൽ ബി എയും  മദ്രാസ് സർവകലാശാലയിൽ നിന്നും എം എ ബിരുദങ്ങളും നേടി.1932 -41 വരെ മദ്രാസ് ലൊയോള കോളേജിൽ ലക്ചറർ ആയി ജോലി ചെയ്തു.
തുടർന്ന് അവധിക്കാലങ്ങളിൽ സി.വി. രാമനുകീഴിൽ ഗവേഷണം നടത്തി.
ആഞ്ചലോസിലെ കാലിഫോർണിയ സർവകലാശാലയിൽ നിന്നും പി എച്ച് ഡി ബിരുദം നേടി.
വായു മണ്ഡലത്തിൻറെ ഗതികോർജത്തെക്കുറിച്ചും തെക്കു കിഴക്കൻ മൺസൂണിനെക്കുറിച്ചും ഭൂ കാന്തികതയെക്കുറിച്ചും നടത്തിയ ഗവേഷണങ്ങൾ ലോക ശ്രദ്ധയാകർഷിച്ചവയാണ്.
ഇന്ത്യൻ മീറ്റിരിയോളജിക്കൽ സൊസൈറ്റി പ്രസിഡൻറ്, സാർവദേശീയ മീറ്റീരിയോളജി ആൻറ് അറ്റ്മോസ്ഫറിക് ഫിസിക്സ് വൈസ് പ്രസിഡൻറ് എന്നീ നിലകളിൽ പ്രവർത്തിച്ചു.
ഇദ്ദേഹം രചിച്ച കാലാവസ്ഥാ ശാസ്ത്രം കർഷകർക്ക് എന്ന പുസ്തകം കേരള ശാസ്ത്രസാഹിത്യ പരിഷത്ത് പ്രസിദ്ധീകരിച്ചിട്ടുണ്ട്.
2002 സെപ്റ്റംബർ 24 -ന് 92-ആം വയസ്സിൽ അന്തരിച്ചു .
ഇന്ത്യൻ കാലാവസ്ഥ ശാസ്ത്രത്തിൻറെ പിതാവ് , ഇന്ത്യൻ റിമോട്ട് സെൻസിംഗിൻ്റെ പിതാവ് എന്നിങ്ങനെ അറിയപ്പെടുന്നു.
കൊളാബയിലേയും അലിബാഗിലെയും നിരീക്ഷണാലയങ്ങളുടെ ഡയറക്ടർ,ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മീറ്ററോളജി,അഹമ്മദാബാദിലെ ഫിസിക്കൽ റിസർച്ച് ലബോറട്ടറിയില് സീനിയർ പ്രൊഫസർ,റിമോട്ട് സെൻസിംഗ് ഡയറക്ടർ എന്നിങ്ങനെ വിവിധമേഖലകളിൽ സേവനം.
സർ സി.വി രാമനുമൊന്നിച്ച് പ്രവർത്തിച്ചിട്ടുണ്ട്.
ഐ.എസ്.ആർ.ഒ സ്പേസ് സെൻറ്റ റില് റിമോട്ട് സെൻസിംഗ് ആൻറ് സാറ്റലൈറ്റ് മീറ്ററോളജി ഡയറക്ടർ ആയും പ്രവർത്തിച്ചു.
ബഹുമതികൾ വേൾഡ് മീറ്ററോളജിക്കൽ ഓർഗനൈസേഷൻസിന്റെ സയൻറിഫിക്ക് അഡ്വൈസറി ബോർഡിൽ മെമ്പറായിട്ടുണ്ട്.
1970 ൽ ഭാരതം പത്മശ്രീ ബഹുമതി നല്കി ആദരിച്ചു.
ആദ്യത്തെ രാമൻ സെൻറിനറി മെഡൽ ഡബ്ലിയു.
എം.ഒ നല്കുന്ന ഐ.എം.ഒ പ്രൈസ് ഇന്ത്യൻ നാഷ്ണൽ സയൻസ് അക്കാദമി നല്കുന്ന കെ.ആർ രാമനാഥൻ മെഡൽ എന്നിവയും അദ്ദേഹത്തിന് ലഭിച്ചു സംഭാവനകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉത്തരാർധഗോളത്തിലെ ഗതികോർജ്ജത്തിന്റെ ഉത്ഭവം ഭൂമധ്യ രേഖയ്ക്കും 30 ഡിഗ്രി ഉത്തര അക്ഷാംശരേഖയ്ക്കും ഇടയ്ക്കാണെന്ന് കണ്ടെത്തി.
എക്സ്റേ നക്ഷത്രങ്ങളുടെ കിരണ്ങ്ങൾ അന്തരീക്ഷത്തെ ബാധിക്കുമ്പോൾ നാട്ടുവെളിച്ചത്തിന്റെ ദീപ്തിയേറുമെന്ന് രാജസ്ഥാനിലെ മൌണ്ട് ആബുവിലെ പരീക്ഷണങ്ങളിൽ അദ്ദേഹം തെളിയിച്ചു.
അവലംബം ↑ {{ cite web }} : Check date values in: | accessdate= and | date= ( help ) CS1 maint: extra punctuation ( link ) ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑
പി.ആർ. തിലകം
തിരുവാരൂർ തിലകം എന്നറിയപ്പെടുന്ന ഇന്ത്യൻ സംഗീതസംവിധായകയും, ഗായകയും, തമിഴ്‌നാട്ടിൽ പ്രചാരത്തിലുള്ള പരമ്പരാഗത നൃത്ത നാടകമായ കുരവഞ്ചിയുടെ വക്താവുമാണ് പി.ആർ. തിലകം .
തിരുവാരൂരിലെ ത്യാഗരാജ ക്ഷേത്രത്തിൽ ആരാധനയ്ക്കായി സമർപ്പിക്കപ്പെട്ട സ്ത്രീകളുടെ ഒരു വിഭാഗമായ ഇസായ് വെല്ലാർ സമുദായത്തിലെ കോണ്ടി പരമ്പര (കോണ്ടി പൈതൃകം) സ്വദേശിയാണ് തിരുവാരൂർ തിലകം.
ത്യാഗരാജ ക്ഷേത്രത്തിന് പേരുകേട്ട തമിഴ്‌നാട്ടിലെ തിരുവാരൂരിലാണ് 1926-ൽ കോണ്ടി ദേവദാസികളിൽ അവസാനത്തെ ഒരാളായി നർത്തകരുടെ കുടുംബത്തിൽ തിലകം ജനിച്ചത്.
അവരുടെ മുത്തശ്ശിയായ നൃത്ത നാടകത്തിലെ ശ്രദ്ധേയയായ കാമലമ്പലിൽ നിന്ന് തിലകം കുറവഞ്ചി പഠിക്കുകയും ഇന്ത്യയിലും വിദേശത്തും നിരവധി പൊതു വേദികളിൽ ഇവ അവതരിപ്പിക്കുകയും ചെയ്തു.
1997-ൽ സംഗീത നാടക അക്കാദമി അവാർഡിന് ഇവർ അർഹയായി.
കലകൾക്ക് നൽകിയ സംഭാവനകൾക്കായി 2007-ൽ ഭാരത സർക്കാർ അവർക്ക് ഭാരതത്തിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ നൽകി ആദരിച്ചു.
ഇന്ദിരാഗാന്ധി നാഷണൽ സെന്റർ ഫോർ ആർട്‌സ് അവളുടെ പ്രകടനം വീഡിയോ ഡോക്യുമെന്റേഷൻ ചെയ്തു വെക്കുകയും, അവരുടെ ജീവിത കഥ ഒരു മാസികയിൽ തിരഞ്ഞെടുത്ത ലേഖനമായി പ്രസിദ്ധീകരിക്കുകയും ചെയ്തു.
പി.ആർ. നടരാജൻ ഇംഗ്ലീഷ് വിലാസം https://ml.wikipedia.org/wiki/P.
_Natarajan
തമിഴ് നാട്ടിൽ നിന്നുള്ള ഒരു ഇന്ത്യൻ രാഷ്ട്രീയ പ്രവർത്തകനും കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടി അംഗവുമാണ് പി.ആർ. നടരാജൻ .
ഭാരതത്തിലെ പതിനഞ്ചാം ലോകസഭയിലെ അംഗമായിരുന്നു.
2019 - ലെ ഇന്ത്യൻ പൊതു തിരഞ്ഞെടുപ്പിൽ തമിഴ്‍നാട്ടിലെ കോയമ്പത്തൂരിൽ നിന്നും ലോക്സഭയിലേക്ക് മത്സരിക്കുകയുണ്ടായി.
പുറം കണ്ണികൾ Official biographical sketch in Parliament of India website
പി.ആർ. മാധവൻ പിള്ള ഇംഗ്ലീഷ് വിലാസം https://ml.wikipedia.org/wiki/P.
R._Madhavan_Pillai
ഒന്നാം കേരളനിയമസഭയിൽ കുന്നത്തൂർ നിയോജകമണ്ഡലത്തേയും മൂന്നാം നിയമസഭയിൽ കോന്നി നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു പി.ആർ. മാധവൻ പിള്ള എന്ന പന്തളം പി.ആർ. മാധവൻ പിള്ള (6 മർച്ച് 1917–25 സെപ്റ്റംബർ 1976).
സി.പി.ഐ. പ്രതിനിധിയായാണ് മാധവൻ പിള്ള കേരള നിയമസഭയിലേക്കെത്തിയത്.
1917 മാർച്ച് 6ന് ജനിച്ചു.
1953–55 കാലഘട്ടങ്ങളിൽ തിരുക്കൊച്ചി നിയമസഭയിൽ ഇദ്ദേഹം അംഗമായിരുന്നു.
1938-ൽ ഒരു കോൺഗ്രസ് പ്രവർത്തകനായാണ് മാധവൻ പിള്ള രാഷ്ട്രീയ ജീവിതമാരംഭിച്ചത്, തിരുവിതാംകൂർ കോൺഗ്രസ് കമ്മിറ്റിയിൽ 1948വരെ അംഗമായിരുന്ന ഇദ്ദേഹം അതേവർഷം കമ്മ്യൂണിസ്റ്റ് പാർട്ടിയിലംഗമായി.
സി.പി.ഐ. സംസ്ഥാന സമിതിയംഗം, അഖിലേന്ത്യ കിസാൻ സഭാംഗം, കേന്ദ്ര കിസാൻ കൗൺസിലംഗം, കേരള കർഷക സംഘത്തിന്റെ പ്രസിഡന്റ്, വൈസ് പ്രസിഡന്റ് എന്നീ നിലകളിലും ഇദ്ദേഹം പ്രവർത്തിച്ചിരുന്നു.
കമ്മ്യൂണിസ്റ്റ് പ്രസിദ്ധീകരണാങ്ങളായ കേരളം, നവലോകം എന്നീവയുടെ എഡിറ്ററായിരുന്ന മാധവൻ പിള്ള 1948 വരെ കോൺഗ്രസ് പ്രസിദ്ധീകരണമായ യുവകേരളത്തിന്റെ മുഖ്യപത്രാധിപരും ആയിരുന്നു.
പി.ആർ. ചന്ദ്രൻ ഇംഗ്ലീഷ് വിലാസം https://ml.wikipedia.org/wiki/P.
R.Chandran
ഒരു മലയാള നാടക കൃത്തും നാടകസംവിധായകനും സാംസ്‌കാരിക പ്രവർത്തകനുമാണ് പി.ആർ. ചന്ദ്രൻ ( - 3 മേയ് 2012).
നാടകരംഗത്ത് ഏറെ മാറ്റങ്ങൾക്ക് തിരികൊളുത്തിയ ചന്ദ്രന്റെ നിരവധി നാടകങ്ങൾ ഇന്ത്യയിലെ വിവിധ സർവകലാശാലകളിലെ പുസ്തകങ്ങളായിരുന്നു.
നാടകത്തിനുള്ള കേരള സാഹിത്യ അക്കാദമി അവാർഡ് നേടിയിട്ടുണ്ട്.
കെ.എസ്.ആർ.ടി.സി. യിൽ വിവിധ വിഭാഗങ്ങളിൽ പ്രവർത്തിച്ച് ഡി.ടി.ഒ. ആയി വിരമിച്ചു.
1970-80 കാലഘട്ടത്തിൽ സ്റ്റേജ്, റേഡിയോ നാടകങ്ങളിലൂടെ സ്വന്തമായ തട്ടകമൊരുക്കിയെടുത്ത ചന്ദ്രന്റെ നാടകങ്ങൾ ഇന്ത്യയിൽ വിവിധ ഭാഗങ്ങളിൽ അവതരിപ്പിച്ചിട്ടുണ്ട് അക്കൽദാമ, അഹല്യ, തടവുകാർ എന്നീ കൃതികൾ വിവിധ സർവകലാശാലകൾ പാഠപുസ്തകങ്ങളാക്കി.
ഇതിൽ അക്കൽദാമ ഇന്ത്യയിലെ വിവിധ ഭാഷകളിലേക്ക് ഭാഷാന്തരം ചെയ്തു.
അക്കൽദാമ, മിഥ്യ, അഹല്യ എന്നീ നാടകകൃതികൾ ചലച്ചിത്രങ്ങളായി.
കാമം ക്രോധം മോഹം എന്ന പേരിലാണ് മിഥ്യ തീയേറ്ററുകളിലെത്തിയത്.
നടനും നിർമ്മാതാവുമായ മധുവാണ് അക്കൽദാമയും കാമം ക്രോധം മോഹവും സംവിധാനം ചെയ്തത്.
കൃതികൾ അക്കൽദാമ അവനെ ക്രൂശിക്ക ദി ഗ്യാപ്പ് സാലഭഞ്ജിക തീരം തേടുന്ന തിരകൾ ജ്വാല വിസ്മൃതി ജ്വാലാമുഖികളുടെ സംഘഗാനം തടവുകാർ തമസോമാ സത്യം ശിവം സുന്ദരം ഹരിശ്രീ അലഞ്ഞു തിരിയുന്ന ആത്മാവ് ഉണർന്ന ജീവിതം കണ്ണാടി, സെക്‌സ് 21, അപ്രിയ സത്യം അഹല്യ പുരസ്കാരങ്ങൾ കേന്ദ്രസാംസ്‌ക്കാരിക വകുപ്പിന്റെ ഗവേഷണപഠനങ്ങൾക്കുള്ള സീനിയർ ഫെലോഷിപ്പ് കേരള സാഹിത്യ അക്കാദമി അവാർഡ് .
കേരള സംഗീത നാടക അക്കാദമി അവാർഡ് അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ കേരള സാഹിത്യ അക്കാദമി പുരസ്കാരം ലഭിച്ച നാടകങ്ങൾ .
പി.ആർ. രാമവർമ്മരാജ
പുരാതനമായ പൂഞ്ഞാർ ക്ഷത്രിയ രാജകുടുംബത്തിലെ പ്രമുഖ അംഗമണ് ശ്രീ. പി. ആർ. രാമവർമ്മരാജ (ആഗസ്റ്റ് 25 ,1904  -  ആഗസ്റ്റ് 11, 2001).
കേരളത്തിന്റെ ചരിത്രപ്രാധാന്യമുള്ള സാമൂഹിക പരിവർത്തനത്തിനും സാമ്പത്തിക പുരോഗതിക്കും തുടക്കം കുറിച്ച  വ്യക്തികളിൽ  ഒരാളായിരുന്നു ആലക്കോട് രാജ എന്നും അറിയപ്പെടുന്ന പി.ആർ. രാമവർമ്മരാജ.
പൂഞ്ഞാർ കൊട്ടാരത്തിലെ അംബിക തമ്പുരാട്ടിയുടെയും പുതുശ്ശേരി മനക്കൽ നാരായണൻ നമ്പൂതിരിയുടേയും പുത്രനായി 1904 ആഗസ്റ്റ് 25-ന് ആവണി അവിട്ടം നാളിലാണ് രാജയുടെ  ജനനം.
1950-കളിൽ കണ്ണൂർ ജില്ലയിലെ ആലക്കോട്ടേയ്ക്ക് കുടിയേറിയശേഷം അദ്ദേഹം അവിടെ ഒരുപാട് വികസനപ്രവർത്തനങ്ങൾക്ക് തുടക്കം കുറിച്ചു.
ആലക്കോട് ഇന്നത്തെ നിലയിലായതിനുപിന്നിൽ പ്രവർത്തിച്ചത് രാജയാണ്.
ആലക്കോട്ടുവച്ച് 2001 ആഗസ്റ്റ് 11-ന് 97-ആം വയസ്സിൽ രാജ തീപ്പെട്ടു.
കേരളത്തിലെ കായികമേഖലയ്ക്ക് സമഗ്രസംഭാവനകൾ നൽകിയ പി.ആർ. ഗോദവർമ്മരാജ അദ്ദേഹത്ത്ന്റെ അനുജനായിരുന്നു.
പി. ആർ. രാമവർമ്മരാജയുടെ ആദ്യകാല വിദ്യാഭ്യാസം തിരുവനന്തപുരത്തെ ലോവർ സെക്കണ്ടറി സ്കൂളിലും പിന്നീട് എറണാകുളം മഹാരാജാ ഹൈസ്കൂളിലും, കോട്ടയം സി.എം.എസ്. കോളേജ് , മദ്രാസ് പ്രസിഡൻസി കോളേജിലുമായിരുന്നു.
1925-ൽ ബി.എ. പാസ്സായി.
ഔദ്യാഗിക ജീവിതം
മദ്രാസ്സ് പ്രസിഡൻസി കോളേജിൽ നിന്ന് ചരിത്രത്തിൽ ബിരുദമെടുത്തശേഷം സെക്രട്ടറിയേറ്റിൽ ക്ലർക്ക് ,സ്റ്റേറ്റ് വെർണാക്കുലർ റിക്കാർഡ് സൂപ്രണ്ട് തുടങ്ങിയ നിലകളിൽ പ്രവർത്തിച്ചു.
1932 മുതൽ ദേവസ്വം അസിസ്റ്റൻറ് കമ്മിഷണർ എന്ന നിലയിൽ പ്രവർത്തിച്ചു.
മലബാറിലേയ്ക്കുള്ള (ആലക്കോട്) കർഷക കുടിയേറ്റത്തിന് രാജയുടെ വരവോടുകൂടി തുടക്കം കുറിച്ചു.
1935-ൽ കോളിയാട് മലയും 1936-ൽ പാറോത്തും മലയും (ആലക്കോട് പ്രദേശം)  വാങ്ങി.
വളരെയധികം പണം റോഡിനും, വൈദ്യുതിക്കും, തോട്ടം വയ്ക്കുന്നതിനുമായി രാജ ചെലവാക്കി.
പ്രദേശത്തിന്റെ സമഗ്ര വികസനത്തിനായി 1957-ൽ ആലക്കോട് ഡവലപ്മെന്റ് കമ്മിറ്റി രൂപീകരിച്ചു.
ആലക്കോട് ഒരു വിദ്യാലയം പണി കഴിപ്പിച്ച് ഏകാദ്ധാപക വിദ്യാലയം തുടങ്ങി.
1958-ൽ ഈ വിദ്യാലയത്തിന് സർക്കാർ അംഗീകാരം കിട്ടി.
വിദ്യാലയ നടത്തിപ്പ് പിന്നീട് എൻ.എസ്.എസ് നു കൈമാറി.
1959-ൽ ആലക്കോട് പബ്ലിക്ക് ലൈബ്രറി ആരംഭിക്കുന്നതിന് രാജ നേതൃത്വം നൽകി.1960-ൽ കേരള ഗ്രന്ഥാശാലാ സംഘത്തിന്റെ അംഗീകാരം കിട്ടി.
രാജയുടെ ശ്രമം മൂലം മണക്കടവിൽ സർക്കാർ ആശുപത്രി സ്ഥാപിയ്ക്കപ്പെട്ടു.
കുടിയേറ്റ പ്രദേശങ്ങളിൽ ആദ്യം വൈദ്യുതി കിട്ടിയ പ്രദേശവും ആലക്കോടായിരുന്നു.
1961-ൽ ആരും നോക്കാനില്ലാതെ കിടന്ന ഒരു ശിവക്ഷേത്രം ( അരങ്ങം ക്ഷേത്രം ) നന്നാക്കിയെടുത്ത് അവിടെ പുനഃപ്രതിഷ്ഠ നടത്താൻ ഉത്തരവിട്ടതും അദ്ദേഹമാണ്.
സംസ്കൃതഭാഷാ പരിജ്ഞാനവും ചരിത്ര വിജ്ഞാനവും പ്രതിഫലിക്കുന്ന നിരവധി കൃതികൾ അദ്ദേഹം രചിച്ചു.
ഗായത്രീമന്ത്രത്തെ ആധികരിച്ച് തയ്യാറാക്കിയ 'ഗായത്രി' എന്ന ഗ്രന്ഥത്തിന് കേരളസാഹിത്യ അക്കാദമി അവാർഡ് ലഭിച്ചു.
ശബരിമല ശ്രീ അയ്യപ്പൻ ചരിതം, ഗായത്രി, ദേവു അല്ല ദേവിയാണ്(കഥ), മൂന്നു ലേഖനങ്ങൾ, പദ്യവീഥി ,പൂഞ്ഞാർ രാജകുടുംബചരിത്രാവലോകനം.
പി.ആർ. രാജൻ ഇംഗ്ലീഷ് വിലാസം https://ml.wikipedia.org/wiki/P.
R._RAJAN പി.ആർ. രാജൻ
കേരളത്തിലെ ഒരു രാജ്യസഭാംഗവും സി.പി.ഐ.എം. നേതാവുമായിരുന്നു പി.ആർ. രാജൻ (24 മേയ് 1936 - 19 ഫെബ്രുവരി 2014).
സി.പി.ഐ.എം. സംസ്ഥാന കമ്മിറ്റി അംഗമായ രാജൻ നേരത്തെ സർവ്വീസ് സംഘടനാ രംഗത്തിലൂടെയാണ് പൊതു പ്രവർത്തന രംഗത്തെത്തിയത്.
എൻ.ജി.ഒ. യൂണിയൻ സ്ഥാപകനേതാക്കളിൽ ഒരാളായിരുന്നു.
യൂണിയൻ സംസ്ഥാന ജനറൽ സെക്രട്ടറിയായും പിന്നീട് കെ.ജി.ഒ.എ നേതാവുമായി പ്രവർത്തിച്ചു.
തൃശ്ശൂർ ജില്ലയിലെ വാടനാപ്പള്ളിയിൽ പി.എസ്. രാമന്റെയും ഏ.
കെ. നാരായണിയുടെയും മകനായി ജനിച്ചു.
ബി.എസ്.സി ബിരുദധാരിയാണ്.
എൻ.ജി.ഒ യൂണിയൻ സംസ്ഥാന ജനറൽ സെക്രട്ടറിയായും പ്രവർത്തിച്ചിട്ടുണ്ട്.
ട്രേഡ്  യൂണിയൻ രംഗത്തും പ്രവർത്തിച്ചു.
അടിയന്തരാവസ്ഥയിൽ ഒമ്പത് മാസം ജയിൽവാസമനുഭവിച്ചു.
ദേശാഭിമാനി മാനേജരായിരുന്നു.
വിൽപ്പന നികുതി വകുപ്പിൽ ഓഫീസറായിരിക്കെ സർവീസിൽനിന്ന് രാജിവച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1996 കൊടകര നിയമസഭാമണ്ഡലം കെ.പി. വിശ്വനാഥൻ കോൺഗ്രസ് (ഐ.) , യു.ഡി.എഫ്. പി.ആർ. രാജൻ സി.പി.ഐ.എം. , എൽ.ഡി.എഫ്. 1991 കൊടകര നിയമസഭാമണ്ഡലം കെ.പി. വിശ്വനാഥൻ കോൺഗ്രസ് (ഐ.) , യു.ഡി.എഫ്. പി.ആർ. രാജൻ സി.പി.ഐ.എം. , എൽ.ഡി.എഫ്. അവലംബം ↑
പി.ആർ. നാഥൻ ഇംഗ്ലീഷ് വിലാസം https://ml.wikipedia.org/wiki/P.
R._Nathan
മലയാള സാഹിത്യകാരനാണ് പയ്യനാട്ട് രവീന്ദ്രനാഥൻ നായർ എന്ന പി.ആർ. നാഥൻ .
പതിനഞ്ചോളം നോവലുകളും മൂന്നൂറോളം ചെറുകഥകളും രചിച്ചിട്ടുണ്ട്.
2014 ലെ സമഗ്ര സംഭാവനക്കുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.
പാലക്കാട്‌ ജില്ലയിലുളള പട്ടാമ്പിയിലെ കിഴായൂർ ഗ്രാമത്തിൽ ജനിച്ചു.
പിതാവ്‌ അദ്ധ്യാപകനായിരുന്ന പുതിയേടത്ത്‌ പ്രഭാകരമേനോൻ.
ടെലികമ്മ്യൂണിക്കേഷനിൽ ബിരുദം നേടി പ്രോവിഡന്റ്‌ ഫണ്ട്‌ ഓഫീസിൽ ഉദ്യോഗസ്‌ഥനായി.
മുഴുവൻ സമയ സാഹിത്യപ്രവർത്തനത്തിനായി പിന്നീട് ഉദ്യോഗം രാജിവെച്ചു.
ചാട്ട, ശാക്തേയം, കോട, സൂര്യനമസ്‌കാരം തുടങ്ങി പതിനഞ്ചോളം നോവലുകൾ മൂന്നൂറോളം ചെറുകഥകൾ.
‘സ്‌കൂട്ടർ’, ‘സീമന്തം’, ‘ഇലത്താളം’ തുടങ്ങി ടി.വി തിരക്കഥകൾ.
കൃതികളിൽ പലതും യൂനിവേഴ്‌സിറ്റി പാഠപുസ്‌തകങ്ങളാണ്‌.
കഴിഞ്ഞ 14 വർഷമായി അമൃത ടിവിയിൽ ഉദയാമൃതം എന്ന പ്രഭാത പരിപാടിയുടെ ഭാഗമായി  ധന്യം  ഈ ദിനം  എന്നൊരു പ്രഭാഷണ പരിപാടി അവതരിപ്പിച്ചു കൊണ്ടിരിക്കുന്നു.
കൃതികൾ നോവലുകൾ ചാട്ട ശാക്തേയം കോട സൂര്യനമസ്‌കാരം ചലച്ചിത്രരചനകൾ
‘ചാട്ട’,‘ധ്വനി’, ‘ശുഭയാത്ര’, ‘പൂക്കാലം വരവായി’, ‘കേളി’, ‘സ്‌നേഹസിന്ദൂരം’ തുടങ്ങിയ നോവലുകൾ ചലച്ചിത്രങ്ങളായി.
സ്‌കൂട്ടർ,സീമന്തം,ഇലത്താളം, വർഷമയൂരം , ശാന്തിവനം,അങ്ങാടിപ്പാട്ട്, പകൽവീട്, തുടങ്ങിയ ടെലിവിഷൻ പരമ്പരകളും നൂറോളം റേഡിയോ നാടകങ്ങളും രചിച്ചു.
പുരസ്കാരങ്ങൾ 2014 ലെ സമഗ്ര സംഭാവനക്കുള്ള കേരള സാഹിത്യ അക്കാദമി പുരസ്കാരം ടാഗോർ അവാർഡ്‌ ഗായത്രി അവാർഡ്‌ എം.ടി.വി. അവാർഡ്‌ നാനാ അവാർഡ്‌ അവലംബം ↑ {{ cite web }} : Check date values in: | access-date= and | date= ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) അധിക വായനയ്ക്ക് പി.ആർ.നാഥൻ
പി.ആർ. തിപ്പേസ്വാമി ഇംഗ്ലീഷ് വിലാസം https://ml.wikipedia.org/wiki/P.
_Thippeswamy
കർണാടകയിലെ കലാകാരനും ഫോക്‌ലോറിസ്റ്റുമായിരുന്നു പി.ആർ.തിപ്പെസ്വാമി.
പിആർടി എന്നാണ് അദ്ദേഹം അറിയപ്പെട്ടിരുന്നത്.
1968 ൽ മൈസൂരിൽ "ഫോക്ലോർ മ്യൂസിയം" സ്ഥാപിക്കുന്നതിൽ അദ്ദേഹം പ്രധാന പങ്കുവഹിച്ചു.
മ്യൂസിയത്തിന്റെ ആദ്യത്തെ ക്യൂറേറ്റർ കൂടിയായിരുന്നു അദ്ദേഹം.
ഫോക്ലോർ മ്യൂസിയത്തിൽ കർണാടകത്തിന്റെ വിവിധ ഭാഗങ്ങളിൽ നിന്നുള്ള കലകളുടെയും കരകൗശല വസ്തുക്കളുടെയും ശേഖരം അടങ്ങിയിരിക്കുന്നു.
പി.ആർ.തിപ്പേസ്വാമി മ്യൂസിയത്തിൽ ശേഖരം വർദ്ധിപ്പിക്കുന്നതിനായി കർണാടകത്തിന്റെ വിവിധ ഭാഗങ്ങളിൽ നിന്ന് വസ്തുക്കൾ കൊണ്ടുവന്നു.
200 വർഷങ്ങൾക്ക് മുമ്പ് ചിത്രദുർഗ ജില്ലയിലെ ഡോഡെറി ഗ്രാമത്തിൽ അന്തരിച്ച പി.ആർ.തിപ്പേസ്വാമിയുടെ മുത്തച്ഛൻ പ്രാദേശികമായി തയ്യാറാക്കിയ "മഷി" മ്യൂസിയത്തിലെ പ്രദർശനങ്ങളിലൊന്നാണ്.
1922 ഓഗസ്റ്റ് 11 നാണ് തിപ്പെസ്വാമി ജനിച്ചത്.
ചിത്രദുർഗ ജില്ലയിലെ ഹിരിയൂർ താലൂക്കിലെ ഹാർത്തികോട്ടെ ഗ്രാമത്തിൽ നിന്നുള്ളയാളാണ് അദ്ദേഹം.
പിതാവ് പട്ടേൽ രുദ്രപ്പ, അമ്മ ലക്ഷ്മമ്മ, മുത്തച്ഛൻ പട്ടേൽ തിപ്പയ്യ എന്നിവരായിരുന്നു.
അദ്ദേഹത്തിന്റെ പിതാവും മുത്തച്ഛനും "ഹാർത്തികോട്ടെ" ഗ്രാമത്തിലെ പട്ടേൽ (വില്ലേജ് ഹെഡ്മാൻ) ആയി സേവനമനുഷ്ഠിച്ചിരുന്നു.
അവരുടെ നീതിക്കും ധാർമ്മികതയ്ക്കും ചുറ്റുമുള്ള ഗ്രാമങ്ങളിൽ പ്രശസ്തി ലഭിച്ചു.
ജില്ലാ ബോർഡ് അംഗങ്ങളായും അവർ പ്രവർത്തിച്ചിരുന്നു.
യഥാർത്ഥത്തിൽ തിപ്പേസ്വാമി പട്ടേലാകേണ്ടതായിരുന്നു, കാരണം അദ്ദേഹം കുടുംബത്തിന്റെ ആദ്യ മകനായിരുന്നു.
കലയിലേക്ക് വഴിതിരിച്ചുവിട്ടതിനാൽ ഉന്നത പഠനത്തിനായി ഗ്രാമം വിട്ടുപോയതിനാൽ ഇളയ സഹോദരൻ ശിവരുദ്രപ്പ ഗ്രാമത്തിന്റെ പട്ടേൽ ആയി.
തിപ്പെസ്വാമി 2000 ഏപ്രിൽ 7 ന് മൈസൂരിൽ അന്തരിച്ചു.
തിപ്പേസ്വാമി ഒരു കലാകാരനായിരുന്നു.
വാട്ടർ കളറുകളുടെ വൈദഗ്ദ്ധ്യം കൊണ്ട് തനിക്കായി ഒരു ഇടം കൊത്തി.
മഹാകവിയായ രാഷ്ട്ര കവി കുവെമ്പു തന്റെ ജന്മഗ്രാമമായ കുപ്പള്ളിയുടെ പ്രകൃതി സൗന്ദര്യം പകർത്തുന്ന തിപ്പേസ്വാമിയുടെ ചിത്രങ്ങളിലൂടെ പ്രചോദനം ഉൾക്കൊണ്ടിരുന്നു.
ആ ചിത്രങ്ങളുടെ പ്രചോദനത്താൽ അദ്ദേഹം കവിതയെഴുതി.
ആ 6–7 പെയിന്റിംഗുകൾ മൈസൂരിലെ കുവേമ്പുവിന്റെ വീട്ടിൽ “ഉദയ രവി” യിൽ ഇപ്പോഴും ലഭ്യമാണ്.
ഒരു കലാകാരൻ എന്ന നിലയിൽ, മ്യൂസിയത്തിൽ പ്രദർശിപ്പിക്കേണ്ട നാടോടി കലയുടെ ലോകത്തെ ഏറ്റവും പ്രധാനപ്പെട്ടതും പ്രാധാന്യമർഹിക്കുന്നതുമായ പ്രാതിനിധ്യങ്ങൾ എങ്ങനെ, എവിടെ നിന്ന് തിരയണം എന്നതിനെക്കുറിച്ച് തിപ്പസ്വാമിക്ക് വ്യക്തമായ കാഴ്ചപ്പാടുണ്ടായിരുന്നു.
മ്യൂസിയ ശേഖരണത്തിനായി അദ്ദേഹം കർണാടകത്തിലുടനീളം സഞ്ചരിച്ചു.
ധർമ്മസ്ഥാലയിൽ " മഞ്ജുഷ മ്യൂസിയം " സ്ഥാപിക്കുന്നതിലും അദ്ദേഹം കാരണക്കാരനായിരുന്നു. 'ഗഗൻ മഹൽ', ' കൃഷ്ണ ദേവ രായ ' എന്നീ വാട്ടർ കളർ ചിത്രങ്ങൾ ധർമ്മസ്ഥലയിലെ മ്യൂസിയത്തിൽ പ്രദർശിപ്പിച്ചിരിക്കുന്നു.
കവിയും ഇൻഡോളജിസ്റ്റും കൂടിയായിരുന്നു തിപ്പേസ്വാമി.
"കർണാടക ലളിതകലാ അക്കാദമി"യുടെ ചെയർമാനായും സേവനമനുഷ്ഠിച്ച അദ്ദേഹം 1999-ൽ കന്നഡ രാജ്യോത്സവ, കെ.വെങ്കടപ്പ അവാർഡ് എന്നിവയും മറ്റും നേടിയിട്ടുണ്ട്.
പ്രൊഫ. പ്രമേഷ എഡിറ്റ് ചെയ്ത അദ്ദേഹത്തിന്റെ ജീവിതത്തെയും നേട്ടങ്ങളെയും കുറിച്ചുള്ള ഒരു സ്മരണിക വാല്യം "ഹരതി ജ്യോതിജി" 2007 ൽ കർണാടക മുൻ വിദ്യാഭ്യാസ മന്ത്രി ശ്രീ എച്ച്.വിശ്വനാഥ് പുറത്തിറക്കി.
അദ്ദേഹത്തിന്റെ ബന്ധുക്കളും സുഹൃത്തുക്കളും ആരാധകരും ചേർന്ന് 2013-ൽ പി ആർ തിപ്പേസ്വാമി ഫൗണ്ടേഷൻ ട്രസ്റ്റ് രൂപീകരിച്ചു.
കന്നഡ, സാംസ്കാരിക വകുപ്പ്, കർണാടക ലളിതകലാ, ജനപദ അക്കാദമി, മൈസൂരിലെ ശ്രീ കലാനികേതന സ്കൂൾ ഓഫ് ആർട്സ് എന്നിവയുടെ സഹകരണത്തോടെ 2014 ഓഗസ്റ്റ് 12, 13, 14 തീയതികളിൽ ട്രസ്റ്റ് "പിആർടി കലാസംബ്രമ" 3 ദിവസത്തെ ചടങ്ങ് സംഘടിപ്പിക്കുന്നു.
അവലംബം പുറംകണ്ണികൾ Drawings Fan Page P.R. Thippeswamy Balaga (Facebook Account Article Tribute Archived 2013-01-03 at Archive.is Poem in his Memory Kannada News PRT Kala Sambhrama Archived 2016-05-27 at the Wayback Machine .
പുലിക്കോട്
10°59′06″N 76°00′30″E ﻿ / ﻿ 10.984988146518289°N 76.00826740264893°E ﻿ / 10.984988146518289; 76.00826740264893 മലപ്പുറം ജില്ലയിലെ കോട്ടക്കൽ നഗരസഭയിലെ ഒരു ഗ്രാമമാണ് പുലിക്കോട്.
ഈ ഗ്രാമത്തിൽ  NH17 നിന്നും ചിനക്കൽ, (സർഹിന്ദ് നഗർ) പാലത്തറ, രജാസ് സ്കൂൾ റോഡ്, കോട്ടക്കൽ ടൌണിൽ നിന്ന് ആര്യവൈദ്യശാല റോഡ് എന്നിവയിലൂടെ എത്തിചേരാവുന്നതണു.
പുലിക്കാട്
തമിഴ്നാട്ടിലെ തിരുവള്ളൂർ ജില്ലയിലുള്ള ഒരു തീരദേശ പട്ടണമാണ് പുലിക്കാട് അഥവാ പഴവേർകാട് .
ചെന്നൈയിൽ നിന്ന് ഏകദേശം മൂന്ന് കിലോമീറ്റർ അകലെ ബംഗാൾ ഉൾക്കടലിന്റെ തീരത്തു സ്ഥിതിചെയ്യുന്ന ഈ പ്രദേശത്താണ് പ്രശസ്തമായ പുലിക്കാട് തടാകം സ്ഥിതിചെയ്യുന്നത്.
ഈ തടാകം ഇന്ത്യയുടെ ഉപഗ്രഹ വിക്ഷേപണ ദ്വീപായ ശ്രീഹരിക്കോട്ടയെ ബംഗാൾ ഉൾക്കടലിൽ നിന്നും വേർതിരിക്കുന്നു.
ചരിത്രം പുലിക്കാട് സ്ഥിതിചെയ്യുന്ന ഡച്ച് സെമിത്തേരി.
1502-ൽ വിജയനഗര ഭരണാധികാരികളുടെ അനുമതിയോടെ പോർച്ചുഗീസുകാർ പുലിക്കാട്ടിൽ വാണിജ്യം ആരംഭിക്കുകയും ഒരു കോട്ട നിർമ്മിക്കുകയും ചെയ്തു.
1609-ൽ ഡച്ചുകാർ പുലിക്കാട്ട് കോട്ട കൈവശപ്പെടുത്തി.
1622-ൽ അവർ പുലിക്കാട് നിർമ്മിച്ച ശ്മശാനം ഇപ്പോൾ ആർക്കിയോളജിക്കൽ സർവേ ഓഫ് ഇന്ത്യയുടെ നിയന്ത്രണത്തിലാണ്.
1690 വരെ ഡച്ച് അധീന തീരപ്രദേശത്തിന്റെ തലസ്ഥാനമായിരുന്നു ഈ പ്രദേശം.
1825-ൽ ബ്രിട്ടീഷുകാർ പുലിക്കാട് പിടിച്ചെടുത്ത് മദ്രാസ് പ്രവിശ്യയോടു കൂട്ടിച്ചേർത്തു.
ആന്ധ്രാപ്രദേശിനും തമിഴ്നാടിനും ഇടയിൽ സ്ഥിതിചെയ്യുന്ന പുലിക്കാട്ട് തടാകത്തോടു ചേർന്നാണ് ഈ പ്രദേശം.
എല്ലാവർഷവും പുലിക്കാട് പക്ഷിസങ്കേതത്തിൽ അരയന്നക്കൊക്ക് ഉൾപ്പെടെ നിരവധി പക്ഷികൾ ദേശാടനത്തിനെത്തുന്നു.
ആദിനാരായണ പെരുമാൾ ക്ഷേത്രത്തിൽ എല്ലാവർഷവും ഏപ്രിൽ മാസത്തിൽ പ്രത്യേക ആഘോഷം നടക്കാറുണ്ട് .
അവലംബം പുറംകണ്ണികൾ പുലിക്കാട് വിനോദസഞ്ചാരം Archived 2014-09-06 at the Wayback Machine .
പുലിക്കുരുമ്പ ഇംഗ്ലീഷ് വിലാസം https://ml.wikipedia.org/wiki/Pulikurumba
12°7′21″N 75°31′24″E ﻿ / ﻿ 12.12250°N 75.52333°E ﻿ / 12.12250; 75.52333 കണ്ണൂർ ജില്ലയിലെ നടുവിൽ പഞ്ചായത്തിൽ ഉൾപ്പെടുന്ന ഒരു മലയോര പ്രദേശമാണ് പുലിക്കുരുമ്പ .
കുടിയേറ്റ കർഷകരാണ് ഭൂരിഭാഗവും ഇവിടെ താമസിക്കുന്നത്.
കുടിയേറ്റത്തിന് ശേഷം ഇന്ന് ആധുനിക സൗകര്യങ്ങളുള്ള ചെറുപട്ടണമായി പുലിക്കുരുമ്പ മാറിക്കഴിഞ്ഞു.
ആറുപതിറ്റാണ്ട് മുൻപുവരെ ഇത് വനപ്രദേശം ആയിരുന്നു.
ആദ്യകാലത്ത് കരിമ്പാലർ എന്ന ആദിവാസി വിഭാഗം മാത്രമായിരുന്നു ഇവിടെ അധിവസിച്ചിരുന്നത്.
അരങ്ങ്, കോട്ടയംതട്ട്, പുല്ലംവനം എന്നീ സ്ഥലങ്ങളിലായിരുന്നു ഇവർ കൂട്ടമായി ജീവിച്ചിരുന്നത്.
കോട്ടയംതട്ടിലെ പുലിചാമുണ്ഡി തെയ്യവുമായി ബന്ധപ്പെട്ടാണ് പുലിക്കുരുമ്പ എന്ന പേര് രൂപം കൊണ്ടത്.
പുലി കൂർമ്പ (പുലികുരുംബ, പുലികുറുമ്പ) ഭഗവതിയുടെ നാട്.
ഈ പദത്തിൽനിന്നാണ് പുലിക്കുരുമ്പ എന്ന സ്ഥലനാമം ഉണ്ടായത്.
മനുഷ്യരുടെ സാന്നിധ്യമോ നിഴലുപോലുമോ ഈ തെയ്യത്തിൻറെ കോലത്തിനു മുന്നിൽ പതിയരുത്.
വളരെ ദൂരെ നിന്ന് വാദ്യമേളക്കാർ കൊട്ടുകയും സ്ഥാനത്ത് തെയ്യം ഉറഞ്ഞാടുകയുമാണ് ചെയ്യുന്നത്.
ഇപ്പോഴും ഈ മനുഷ്യർ കാലുകുത്താത്ത പുലിച്ചാമുണ്ഡി മട ആദിവാസി കോളനികൾക്ക് സമീപത്തുണ്ട്.
വിദ്യാഭ്യാസ സ്ഥാപനങ്ങൾ സെൻറ് ജോസഫ്സ് ഹൈസ്കൂൾ സെൻറ് ജോസഫ്സ് യു.പി. സ്കൂൾ സർക്കാർ-സർക്കാർ ഇതര സ്ഥാപനങ്ങൾ ഹോമിയോ ആശുപത്രി മൃഗാശുപത്രി വനപാലകരുടെ ബീറ്റ് ഓഫീസ് സഹകരണ ബാങ്ക് ശാഖകൾ അംഗനവാടികൾ പഞ്ചായത്ത് മിനി സ്റ്റേഡിയം എഗ്ഗർ നഴ്സറി ആരാധനാലയങ്ങൾ സെൻറ് അഗസ്റ്റ്യൻസ് പള്ളി എത്തിച്ചേരേണ്ട വഴി
പുലിക്കുരുമ്പയിലേക്ക് തളിപ്പറമ്പിൽ നിന്നും, കുടിയേറ്റ പ്രദേശങ്ങളായ ചെമ്പേരി , കുടിയാന്മല എന്നിവിടങ്ങളിൽ നിന്നും ബസ്, ഓട്ടോ, ജീപ്പ് സർവീസുകൾ ഉണ്ട്.
അവലംബം പുറത്തേക്കുള്ള കണ്ണികൾ പുലിക്കുരുമ്പ വിക്കി മാപ്പിയയിൽ
പുലിക്കുളം പശു ഇംഗ്ലീഷ് വിലാസം https://ml.wikipedia.org/wiki/Pulikulam
തമിഴ്‌നാട്ടിലെ പ്രശസ്തമായ നാടൻ കന്നുകാലി ഇനങ്ങളിൽ ഒന്നാണ് പുലിക്കുളം പശു .
ശിവഗംഗൈ ജില്ലയിലെ ഒരു പട്ടണമാണ് പുലിക്കുളം (പുളിക്കുളം).
പ്രധാനമായും ജെല്ലിക്കെട്ടിനാണ് ഇതിന്റെ കാളയെ പരിപാലിച്ച് വരുന്നത്.
പെട്ടെന്ന് ഇണങ്ങാത്ത തരത്തിലുള്ള  ശൗര്യ പ്രകൃതമുള്ള ഒരു ഇനമാണ് ഇത്.
അതിനാൽ തന്നെ ജെല്ലിക്കെട്ട് പ്രേമികൾക്ക് പ്രത്യേക മമതയുള്ള ഒരിനമാണ് ഇത്.
അതിന്റെ ഉത്ഭവ ഗ്രാമത്തിന്റെ (തമിഴ്‌നാട്ടിലെ പുളികുളം) പേരാണ് ഇതിന് നൽകിയിരിക്കുന്നത്.
വനമേഖലകളിൽ താമസിച്ച് വന്നിരുന്ന കോനാർ, തേവർ സമുദായക്കാരെ പലപ്പോഴും കടുവയുടെ ആക്രമണങ്ങളിൽ നിന്ന് വരെ രക്ഷിക്കാൻ ഇത്തരം പശുക്കളെ ഉപയോഗിച്ചിരുന്നു ഇവയുടെ ശൗര്യ പ്രകൃതവും കൂർത്ത് വളഞ്ഞ കൊമ്പുകളും ഇതിനെ പ്രയോജനപ്പെട്ടിരുന്നു.
ഇതിനെ “പലിംഗു മാട്, “മണി മാട്”, “ ജല്ലിക്കെട്ട് മാട് ”, “മാട്ടു മാട്”, “കിലക്കാട്ടു മാട്” കാപ്പിലിയൻ മാട് എന്നും അറിയപ്പെടുന്നു.
രാമനാഥപുരം, ശിവഗംഗൈ, തിരുനെൽവേലി, മധുരൈ, വിരുദുനഗർ എന്നിവിടങ്ങളിൽ ആണ് കൂടുതൽ കണ്ട് വരുന്നത്.
ഇവയെ കൂടുതലും പരിപാലിക്കുന്നത് കോനാർ, തേവർ സമുദായക്കാരാണ്.
തൊഴുത്തുകളോ പ്രത്യേക വാസഗൃഹങ്ങളോ ഇല്ലാതെ തുറന്ന പ്രദേശങ്ങളിൽ പ്രത്യകിച്ച് ഉഷ്ണമേഖലാ കാലാവസ്ഥയിൽ വ്യാപകമായി മേയുന്ന ഒരിനമാണ് ഇത്.
കാളകൾ കടും ചാരനിറമാണ്.
പശു  വെളുപ്പ്, ചാര നിറങ്ങളിൽ കണ്ട് വരുന്നു.
കൊമ്പുകൾ മുകളിലേക്കും പിന്നിലേക്കും വളഞ്ഞിരിക്കുന്നു.
അവലംബം കവാടം: ജീവശാസ്ത്രം പുറത്തേയ്ക്കുള്ള കണ്ണികൾ https://www.dairyknowledge.in/article/pulikulam
പുലിക്കാട് കായൽ പക്ഷി സങ്കേതം ഇംഗ്ലീഷ് വിലാസം https://ml.wikipedia.org/wiki/Pulicat_Lake_Bird_Sanctuary
തമിഴ്നാട്ടിലെ തിരുവള്ളൂർ ജില്ലയുടെ കുറെ  ഭാഗവും , ആന്ധ്രപ്രദേശിലെ എളവൂർ, നെല്ലൂർ ജില്ലകളുടെ കുറെ പ്രദേശവും  ചേർന്നുള്ള 481 ചതുരശ്ര കിലോമീറ്റർ വിസ്തീർണമുള്ള സംരക്ഷിത  പ്രദേശമാണ്  "പുലിക്കാട്‌ കായൽ പക്ഷി സങ്കേതം".
ഇന്ത്യയിലെ ഏറ്റവും വലിയ ഉൾനാടൻ ജലാശയമായ  ഒറിസ്സയിലെ ചിൽക്ക കഴിഞ്ഞാൽ  പിന്നീടുള്ള ഏറ്റവും വലിയ ഉൾനാടൻ ജലാശയമാണ് പുലിക്കാട്‌ കായൽ.
പുലക്കാട് കായൽ വന്യജീവി സങ്കേതം എന്നണ്  അന്തർദേശീയ നാമം (.IBA Code: IN261, Criteria: A1, A4iii ) .
വലിയ രാജഹംസം (അരയന്ന കൊക്ക് ) Greater Flemingos പുലിക്കാട്‌ കായലിലെ പുള്ളി ചുണ്ടൻ പെലികൻ   Spot-billed pelican at Pulicat Lake സംരക്ഷണം
തമിഴ്നാട് , ആന്ധ്ര വനം വകുപ്പുകളാണ് ഈ പ്രദേശം സംരക്ഷിക്കുന്നത്.
(മഴ: 800 - 2000  മില്ലി മീറ്റർ ,. ഊഷ്മാവ് : 14°c- 33°C. പൊക്കം:  100’ MSL - 1200’ MSL) താമസക്കാർ
അനേകം വലിയ  അരയന്ന കൊക്കുകളുടെ (Great  Flamingos ) സാനിധ്യമാണ് എടുത്തുപറയുവാനുള്ളത് .
കായലിന്റെ ജൈവ വൈവിധ്യം അനേകം സന്ദർശകരെ  ഇവിടേയ്ക്ക് ആകർഷിക്കുന്നു.
മണ്ണൊലിപ്പ് മൂലം 100  വർഷത്തിനുള്ളിൽ ഈ കായൽ മൂടപ്പെടുമെന്ന ഭീഷണി നില നിൽക്കുന്നു.
അവലംബം Pulicat Lake Bird Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുലിക്കുന്ന് പുലിക്കുന്നിൽ സ്ഥിതി ചെയ്യുന്ന കാസർഗോഡ് നഗരസഭാ കാര്യാലയം
കാസർഗോഡ് നഗരഹൃദയത്തിലെ ഒരു പ്രദേശമാണ് പുലിക്കുന്ന് .
കാസർഗോഡ് ജില്ലയിലെ പ്രധാന സർക്കാർ ഓഫീസുകളും ഭരണസംവിധാനങ്ങളും ഈ പ്രദേശം കേന്ദ്രീകരിച്ച് പ്രവർത്തിക്കുന്നു.
ജില്ലയുടെ ഭരണസിരാകേന്ദ്രമായ നഗരസഭാ കാര്യാലയവും സർക്കാർ അതിഥി മന്ദിരവും ഇതിലുൾപ്പെടുന്നു.
പ്രധാനപ്പെട്ട ഓഫീസുകൾ സർക്കാർ ഓഫീസുകൾ നഗരസഭാ കാര്യാലയം പി.ഡബ്ല്യു.ഡി. ഓഫീസ് ഐടി@സ്കൂൾ റിസോഴ്സ് സെന്റർ സർക്കാർ ഗസ്റ്റ് ഹൗസ് വിദ്യാഭ്യാസ സ്ഥാപനങ്ങൾ ചിന്മയ വിദ്യാലയം, കാസർഗോഡ് ആരാധനാലയങ്ങൾ ഐവർ ഭഗവതി ക്ഷേത്രം മുത്തപ്പൻ ക്ഷേത്രം,പുലിക്കുന്ന് പുറമെ നിന്നുള്ള കണ്ണികൾ കാസർഗോഡ് ജില്ലയുടെ ഔദ്യോഗിക വെബ്സൈറ്റ് Archived 2019-06-16 at the Wayback Machine .
അവലംബം ↑ ↑ പുലിക്കുന്ന് ഐവർ ഭഗവതിക്ഷേത്രം കളിയാട്ട ഉത്സവം ഇന്ന് തുടങ്ങും,മാതൃഭൂമി
പുലിക്കോടൻ നാരായണൻ ഇംഗ്ലീഷ് വിലാസം https://ml.wikipedia.org/wiki/Pulikkodan_Narayanan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരള പോലീസിലെ വിവാദപാത്രമായ ഒരു മുൻ ഉദ്യോഗസ്ഥനാണ്‌ പുലിക്കോടൻ നാരായണൻ .
ലോക്കപ്പ് മർദ്ദനത്തിന്റെ പേരിലും ഉരുട്ടലിന്റെ പേരിലും കുപ്രസിദ്ധനായിരുന്നു ഇദ്ദേഹം.
1975-ലെ അടിയന്തരാവസ്ഥ കാലഘട്ടത്തിൽ സബ്‌ ഇൻസ്പെക്ടർ ആയിരുന്ന ഇദ്ദേഹം, അക്കാലത്തെ പ്രസിദ്ധമായ രാജൻ കൊലപാതകക്കേസിൽ പങ്കാളിത്തത്തിന്റെ പേരിൽ വിചാരണ ചെയ്യപ്പെട്ടിരുന്നു.
ഡി.വൈ.എസ്.പി. ആയി പോലീസ് ഉദ്യോഗത്തിൽ നിന്ന് പിരിഞ്ഞതിനു ശേഷം ഇദ്ദേഹം ആത്മീയമാർഗ്ഗത്തിലേക്കു തിരിയുകയും പ്രഭാഷകനായി മാറുകയും ചെയ്തു.
രാജൻ കേസ്
പേരാമ്പ്ര പോലീസ്‌ സ്റ്റേഷൻ സബ്‌-ഇൻസ്പെക്ടർ ആയിരുന്ന നാരായണൻ പിന്നീട്‌ നക്സലൈറ്റുകളെ അടിച്ചമർത്തുന്നതിനുള്ള ക്രൈം ബ്രാഞ്ച്‌ വിഭാത്തിലേക്ക്‌ മാറ്റപ്പെട്ടു.
കായണ്ണ പോലീസ്‌ സ്റ്റേഷൻ ആക്രമണത്തിൽ പങ്കുണ്ട്‌ എന്ന സംശയത്തിന്റെ പേരിൽ രാജൻ എന്നൊരു യുവാവിനെ കസ്റ്റഡിയിൽ എടുക്കുകയും കക്കയം പോലീസ്‌ ക്യാമ്പിൽ വെച്ച്‌ മർദ്ദനം ഉൾപ്പെട്ട ചോദ്യം ചെയ്യലിൽ ഈ യുവാവ്‌ മരിക്കുകയും ചെയ്തു.
പുലിക്കോടൻ നാരായണനേയും ജയറാം പടിക്കലിനേയും പ്രതി ചേർത്തു കൊലപാതക കേസ്‌ രജിസ്റ്റർ ചെയ്തിരുന്നുവെങ്കിലും തെളിവുകളുടെ അഭാവത്താൽ വെറുതെ വിട്ടു.
പുലിച്ചുവടി
കോൺവുൾവുലേസീ സസ്യകുടുംബത്തിലെ ഐപോമിയ ജനുസിലെ ഒരു വള്ളിച്ചെടിയാണ് പുലിച്ചുവടി .
( ശാസ്ത്രീയനാമം : Ipomoea pes-tigridis ) .
ഇലകൾക്കു പുലിയുടെ പാദത്തിന്റെ ആകൃതിയാണെന്നുതോന്നും ഏഷ്യ , ആഫ്രിക്ക , ആസ്ത്രേലിയ , പല പസഫിക് ദ്വീപുകൾ എന്നിവിടങ്ങളിലെല്ലാം ഇതുകണ്ടുവരുന്നു.
0-400 മീറ്റർ ഉയരങ്ങളിൽ പാതയോരത്തും കടൽത്തീരത്തുമെല്ലാം പുലിച്ചുവടി വളരുന്നു.
3–10 ft (0.91–3.05 m) വരെ നീളത്തിൽ വളരുന്ന ഏകവർഷിയാണ് ഈ വള്ളിച്ചെടി.
ഹൃദയാകാരത്തിലുള്ള ഇലകൾ 1–4 in (25–102 mm) വലിപ്പം വയ്ക്കുന്നവയും ഇലയുടെ അരികിൽ 9-19 വരെ ലോബുകൾ ഉള്ളവയുമാണ്.
പൂക്കൾ 1–2 in (25–51 mm) നീളം വയ്ക്കുന്നു.
അവലംബം പുറത്തേക്കുള്ള കണ്ണികൾ Media related to Ipomoea pes-tigridis at Wikimedia Commons Ipomoea pes-tigridis എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നോർവ്വേയിലെ വിദ്യാഭ്യാസം ഇംഗ്ലീഷ് വിലാസം https://ml.wikipedia.org/wiki/Education_in_Norway
6 വയസുമുതൽ 16 വയസുവരെയുള്ള എല്ലാ കുട്ടികൾക്കും നോർവ്വേയിലെ വിദ്യാഭ്യാസം നിർബന്ധിതമാണ്.
നോർവ്വേയിലെ വിദ്യാഭ്യാസവർഷം തൂടങ്ങുന്നത് ആഗസ്ത് മദ്ധ്യത്തോടെയാണ്.
അവസാനിക്കുന്നത് അടുത്ത വർഷം ജൂൺ അവസാനവും.
ഡിസംബർ മദ്ധ്യം മുതൽ ജനുവരി അവസാനം വരെയുള്ള ക്രിസ്തുമസ് അവധി നോർവ്വേയിലെ സ്കൂൾ വർഷത്തെ രണ്ടായിതിരിച്ചിരിക്കുന്നു.
ഇപ്പോൾ രണ്ടാം ടേം ജനുവരിയിൽ തുടങ്ങുന്നു.
ഉന്നത വിദ്യാഭ്യാസം The main building of the Norwegian University of Science and Technology in Trondheim.
ഇതും കാണൂ നോർവേയിലെ സർവ്വകലാശാലകളുടെ പട്ടിക.
അവലംബം {{ cite web }} :  CS1 maint: unrecognized language ( link ) {{ cite web }} :  CS1 maint: unrecognized language ( link ) കൂടുതൽ വായനയ്ക്ക് (ജാപ്പനീസ്) Ishii, Yuri (石井 由理; Yamaguchi University).
" Awareness of Global Citizenship in the Norwegian School Curriculum(Educational Philosophy) " ( Archive ; ノルウェー学校教育課程に見られる地球市民の視点(教育哲学)).
International Christian University publications.